Hamiltont kemény kérdéssel szembesítették
Két drámai hajrát hozó futamot, az elsõ világbajnoki címének körülményeit kellett összehasonlítania az elvesztett 2021-es csatával.
A Sky Sports brazíliai verseny elõtti felvezetõ mûsorának témája a Lewis Hamilton elsõ világbajnoki címét hozó 2008-as itteni futam volt. A mûsorban Hamiltont összeültették Timo Glockkal, aki arról híres, hogy az utolsó kanyarnál õt elõzte meg a McLaren pilótája a vizes pályán, ami a végsõ sikerhez szükséges pontokat eredményezte.

Hamilton állítása szerint a beszélgetésben elõször látta a kaotikus utolsó körök felvételeit.Glock a Toyota kockáztatása miatt száraz pályára való gumikkal küszködött az egyre romló körülmények között, de ezt nem vette figyelembe sok brazil drukker, közülük többen életveszélyesen megfenyegették a bûnbaknak kikiáltott németet, amiért a hazai kedvenc Felipe Massa markából az utolsó pillanatokban kipergett a bajnoki cím.

Glock rákérdezett Hamiltonnál, hogy a futam emlékezteti-e arra, amit a számára vereséget hozó 2021-es Abu-dzabi Nagydíj drámai utolsó pillanatai okoztak. „Nem" – mondta Hamilton.
Más volt, azt senki sem manipulálta. A [2021-es] futamon valaki döntött, hogy ez legyen a végeredmény.„A fájdalomban volt hasonlóság a 2007-es emlékkel, mert az utolsó három körben lényegében elvesztettem a bajnokságot [2008-ban]. Amikor áthaladtam a célvonalon, még mindig szörnyû érzéseim voltak."

Glock elárulta, hogy sokáig nem mert kapcsolatba lépni Massával, de tavaly egy másik betétmûsorban együtt elevenítették fel a történteket és láthatóan nem sérült a kapcsolatuk. Amikor elmondta Hamiltonnak, hogy a verseny után rendõri kísérettel kellett mennie a reptérre, a brit sajnálatát fejezte ki, és úgy vélte, ha mindez manapság történt volna, biztos segítene neki.
Timo Glock GPhírek Forma-1-es hír Lewis Hamilton